LIETUVOS Policijos generaliniO komisarO



ĮSAKYMAS

**Dėl LIETUVOS POLICIJOS GENERALINIo KOMISARo 2003 m. birželio 30 d. įsakymo Nr. V-383 „DĖL ŠAUDYMO TIRŲ AR ŠAUDYKLŲ, JŲ TERITORIJŲ REIKALAVIMŲ BEI GINKLO PANAUDOJIMO IR NUOMOJIMO TIRE AR ŠAUDYKLOJE TAISYKLIŲ PATVIRTINIMO“ pakeitimo**

2011 m. vasario 24 d. Nr. 5-V-152

Vilnius

Vadovaudamasis Lietuvos Respublikos ginklų ir šaudmenų kontrolės įstatymu (Žin., 2002, Nr. [13-467](https://www.e-tar.lt/portal/lt/legalAct/TAR.389CB90C666D); 2010, Nr. [142-7261](https://www.e-tar.lt/portal/lt/legalAct/TAR.84164DB5F665))*,*

pakeičiu:

1. Lietuvos policijos generalinio komisaro 2003 m. birželio 30 d. įsakymą Nr. V-383 „Dėl Šaudymo tirų ar šaudyklų, jų teritorijų reikalavimų bei ginklo panaudojimo ir nuomojimo tire ar šaudykloje taisyklių patvirtinimo“ (Žin., 2003, Nr. [65-2996](https://www.e-tar.lt/portal/lt/legalAct/TAR.CED30B83C216), Nr. [77-3560](https://www.e-tar.lt/portal/lt/legalAct/TAR.59E3B78BCC84); 2008, Nr. [64-2442](https://www.e-tar.lt/portal/lt/legalAct/TAR.C551A3C44126)):

1.1. išdėstau 2 punktą taip:

„2. Pavedu Policijos departamento prie Vidaus reikalų ministerijos Viešosios policijos valdybai ir teritorinėms policijos įstaigoms kontroliuoti įsakymo vykdymą.“;

1.2. pripažįstu netekusiu galios 3.1 punktą;

1.3. pripažįstu netekusiu galios 3.2 punktą;

1.4. išdėstau 3 punktą taip:

„3. Nustatau, kad šis įsakymas įsigalioja 2011 m. kovo 1 d.“

2. Nurodytuoju įsakymu patvirtintas Šaudymo tirų ar šaudyklų, jų teritorijų reikalavimų bei ginklo panaudojimo ir nuomojimo tire ar šaudykloje taisykles:

2.1. išdėstau 2.1 punktą taip:

„2.1. Tiras – statinys, specialiai įrengtas saugiai šaudyti.“;

2.2. išdėstau 2.4 punktą taip:

„2.4. Šaudykla – vietovė, pritaikyta saugiai šaudyti.“;

2.3. išdėstau 3 punktą taip:

„3. Kitos šiose Taisyklėse vartojamos sąvokos atitinka sąvokas, vartojamas Lietuvos Respublikos ginklų ir šaudmenų kontrolės įstatyme (Žin., 2002, Nr. [13-467](https://www.e-tar.lt/portal/lt/legalAct/TAR.389CB90C666D); 2010, Nr. [142-7261](https://www.e-tar.lt/portal/lt/legalAct/TAR.84164DB5F665)) (toliau – Įstatymas).“;

2.4. pripažįstu netekusiu galios 4.1 punktą;

2.5. išdėstau 4.2 punktą taip:

„4.2. tirams, šaudykloms, kuriuose šaudoma tik Įstatymo 6 straipsnio 1 ir 2 punktuose nurodytais D kategorijos šaunamaisiais ginklais.“;

2.6. išdėstau 21 punktą taip:

„21. Europos fizinis ar Europos juridinis asmuo, pageidaujantis gauti leidimą eksploatuoti tirą ar šaudyklą, turi parengti taisykles, reglamentuojančias asmenų patekimą į juos, ginklų ir šaudmenų įnešimą ir išnešimą, laikymą, išdavimą, grąžinimą ir naudojimą, aptarnaujančiojo personalo teises ir pareigas (toliau – vidaus taisyklės). Nuostatos apie ginklų, šaudmenų laikymą, išdavimą, grąžinimą į vidaus taisykles neįtraukiamos, jeigu tire ar šaudykloje nėra įrengta ginklų saugykla. Šios vidaus taisyklės turi būti suderintos su teritorine policijos įstaiga, kurios teritorijoje eksploatuojamas tiras ar šaudykla. Jeigu tire ar šaudykloje ginklų saugykla įrengiama po vidaus taisyklių suderinimo, prieš pradedant eksploatuoti ginklų saugyklą turi būti parengtos ir su teritorine policijos įstaiga suderintos naujos vidaus taisyklės.“;

2.7. išdėstau 22 punktą taip:

„22. Europos fizinis ar Europos juridinis asmuo, pageidaujantis gauti leidimą eksploatuoti tirą, šaudyklą, turi kreiptis į teritorinę policijos įstaigą ir pateikti:“;

2.8. pripažįstu netekusiu galios 22.2 punktą;

2.9. pripažįstu netekusiu galios 22.3 punktą;

2.10. pripažįstu netekusiu galios 22.5 punktą;

2.11. pripažįstu netekusiu galios 22.8 punktą;

2.12. išdėstau 27.3 punktą taip:

„27.3. pasikeičia Europos fizinio asmens vardas, pavardė, Europos juridinio asmens teisinė forma, pavadinimas, kodas, adresas ar šių Taisyklių priede nustatytame leidime nurodytos vykdomos veiklos adresas.“;

2.13. išdėstau 29 punktą taip:

„29. Jeigu kontroliuojančios institucijos nustato teisės aktų, susijusių su tirų, šaudyklų eksploatavimu, pažeidimų, Įstatymo 19 straipsnio 12, 13, 14, 15 dalyse nustatytais įspėjimo apie galimą licencijos ar rašytinio sutikimo vykdyti Lietuvos Respublikoje licencijuojamą veiklą panaikinimą, licencijos ar rašytinio sutikimo galiojimo sustabdymą ir panaikinimą atvejais ir tvarka Europos juridinis ar Europos fizinis asmuo gali būti įspėtas apie leidimo eksploatuoti tirą, šaudyklą panaikinimą, sustabdytą leidimo eksploatuoti tirą, šaudyklą galiojimą ar panaikintą leidimą eksploatuoti tirą, šaudyklą.“;

2.14. išdėstau 31 punktą taip:

„31. Europos fizinis ar Europos juridinis asmuo privalo užtikrinti, kad šaudymo varžybų metu tire ar šaudykloje būtų medicinos personalas, sugebantis suteikti pirmąją pagalbą nelaimingo atsitikimo atveju, o šaudymo pratybų metu – šaudymo vadovas ar instruktorius, sugebantis suteikti pirmąją medicinos pagalbą nelaimingo atsitikimo atveju.“;

2.15. išdėstau 32 punktą taip:

„32. Europos fizinis ar Europos juridinis asmuo privalo sudaryti galimybę šaudantiems asmenims naudotis nuo triukšmo apsaugančiomis ausinėmis ir apsauginiais akiniais ar apsauginiais akių skydeliais.“;

2.16. išdėstau 35 punktą taip:

„35. Europos fizinis ar Europos juridinis asmuo, eksploatuojantis tirą ar šaudyklą, atsako už tai, kad būtų laikomasi šių Taisyklių 34 punkte nustatytų reikalavimų.“;

2.17. išdėstau 36 punktą taip:

„36. Jeigu Europos fizinis ar Europos juridinis asmuo tire ar šaudykloje verčiasi ginklų nuoma arba prekiauja šaudmenimis, jis tiro ar šaudyklos patalpose turi įrengti ginklų saugyklą bei policijos generalinio komisaro nustatyta tvarka gauti leidimą laikyti ginklus ir šaudmenis.“;

2.18. išdėstau 39 punktą taip:

„39. Turėdamas licenciją eksploatuoti tirą ar šaudyklą arba rašytinį sutikimą vykdyti Lietuvos Respublikoje licencijuojamą veiklą (eksploatuoti tirą ar šaudyklą) ir įrengęs ginklų saugyklą pagal šių Taisyklių 37 punkte nurodytus reikalavimus, Europos fizinis ar Europos juridinis asmuo šių Taisyklių nustatyta tvarka šaudymo pratyboms ar varžyboms, vykstančioms tame tire ar šaudykloje, gali fiziniams ar juridiniams asmenims išnuomoti turimus ginklus, taip pat parduoti šaudmenis.“;

2.19. išdėstau 40 punktą taip:

„40. Europos fizinis ar Europos juridinis asmuo, išnuomodamas ginklus, taip pat perduodamas ginklus asmenims, kai nevykdoma ūkinė komercinė veikla, parduodamas šaudmenis, išduodamas juos pratyboms ar varžyboms, privalo jų išdavimo ir grąžinimo apskaitą bei šaudmenų pardavimo apskaitą tvarkyti policijos generalinio komisaro patvirtinta Juridinių asmenų ginklų ir šaudmenų civilinės apyvartos ir jos kontrolės taisyklių nustatyta tvarka.“;

2.20. išdėstau 42 punktą taip:

„42. Europos fizinis ar Europos juridinis asmuo jam priklausančius B, C kategorijų ginklus, jų šaudmenis turi teisę šaudymo varžybų, pratybų, mokymų metu laikinai perleisti naudotis fiziniams asmenims, prižiūrint treneriui ar kitam atsakingam už saugų šaudymą asmeniui (toliau – šaudymo vadovas).“;

2.21. išdėstau 43 punktą taip:

„43. Tirą ar šaudyklą eksploatuojančių Europos fizinių ar Europos juridinių asmenų nuožiūra fiziniams asmenims gali būti leidžiama šaudyti iš fiziniams asmenims priklausančių ginklų ir (arba) naudojant fiziniams asmenims priklausančius šaudmenis. Tokiu atveju šaudymo vadovas privalo sutikrinti fizinio asmens leidime, patvirtinančiame teisę laikyti ar nešioti ginklą, nurodytus ginklo duomenis su jo pateiktu ginklu (pateiktais šaudmenimis) ir tik po to, jei duomenys atitinka, leisti šaudyti iš šio ginklo ar naudojant pateiktus šaudmenis leidimą pateikusiam ar kitam asmeniui, taip pat ir neturinčiam leidimo, patvirtinančio teisę laikyti ar nešiotis ginklą, jeigu ginklą perduodantis asmuo yra šalia asmens, kuriam laikinai perduodamas naudoti ginklas.“;

2.22. išdėstau 57 punktą taip:

„57. Už šių Taisyklių pažeidimus Europos fizinis asmuo ar Europos juridinio asmens administracijos vadovas, šaudymo vadovas, instruktoriai, fiziniai asmenys atsako Lietuvos Respublikos įstatymų bei kitų teisės aktų nustatyta tvarka.“;

2.23. išdėstau 60 punktą taip:

„60. Europos fiziniai ar Europos juridiniai asmenys, nesutinkantys su valstybės institucijų pareigūnų sprendimais, priimtais vadovaujantis šių Taisyklių nustatyta tvarka, turi teisę juos apskųsti Lietuvos Respublikos įstatymų nustatyta tvarka.“;

2.24. išdėstau 61 punktą taip:

„61. Už šiose Taisyklėse numatyto leidimo eksploatuoti tirą, šaudyklą išdavimą ar dublikato išdavimą imama Lietuvos Respublikos Vyriausybės nustatyto dydžio valstybės rinkliava.“;

2.25. išdėstau priedą nauja redakcija (pridedama).

Einantis policijos generalinio

komisaro pareigas Vizgirdas Telyčėnas

Šaudymo tirų ar šaudyklų, jų teritorijų

reikalavimų bei ginklo panaudojimo ir

nuomojimo tire ar šaudykloje taisyklių

priedas

**(Leidimo eksploatuoti tirą, šaudyklą forma)**

\_

(teritorinė policijos įstaiga)

**Leidimas eksploatuoti tirą, šaudyklą**

20 \_\_\_\_ m. \_\_\_\_\_\_\_\_\_\_\_\_\_\_\_\_ \_\_\_\_ d. Nr.\_\_\_\_\_\_\_\_\_\_\_\_\_\_\_\_\_

(leidimo numeris)

\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

\_ ,

(Europos fizinio asmens vardas, pavardė ar Europos juridinio asmens pavadinimas, teisinė forma,)

\_ ,

(Europos fizinio asmens gimimo data ar Europos juridinio asmens kodas)

\_ .

(Europos fizinio asmens ar Europos juridinio asmens adresas)

Šis leidimas suteikia teisę eksploatuoti

(nurodyti tirą arba šaudyklą)

\_ , esantį (-ią)

\_ .

(tiro ar šaudyklos adresas)

Leidimą išdavė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas, pavardė)

A. V.

\_\_\_\_\_\_\_\_\_\_\_\_\_\_\_\_\_